
DOS DETENCION 
DEN CASO DI 
PERSECUCION Y 
TIRAMENTO NA NOORD 


DELEGACION VENEZOLANO DISGUSTA 


ORA DELEGACION 
DI ARUBA A EXIGI 
PAGO DI DEBE DI 
COMPANIA PRIVA 


DIES ORGANISACION 
GREMIAL A PROTESTA 
NA GOBIERNO PA TARIFA 
HALTO DI AWA Y CORIENTE 


GABINETE 
Mike 
Eman a bini cu e 
proyecto 
di 
apara- 
tonan di ehercicio den 
barionan pa motiva 
ciudadanonan 
haci 
ehercicio. 
Gabinete 
Wever Croes a sigui 
cu 
e 
proyecto, 
e 
color so a cambia. 
Lament ablemente 
esaki ta e bista cu tin 
di e aparatonan aki 
na MFA Savaneta. E 
ciudadanonan no por 
yega na e aparatonan, 
pasobra no sa si tin un 
boa scondi y ataca nan 
prome cu nan por subi 
un di e aparatonan pa 
haci ehercicio. Esaki 
ta sin menciona esnan 
cu a daña y nunca 
mas a wordo reem- 
plasa. 
Ehercicio 
ta 
bon y estado mester 
sigui motiva ciudada- 
nonan. Tristo pasobra 
ta hopi compania tin 
contracto 
di 
limp- 
iesa rond Aruba. 


KI BERGUENSA! 

A 
WEMainta den su edicion di ayera, 
a duna indicacion caba cu e caso 
di accidente di auto serio pa banda 
di 6.10 di diadomingo mainta dilanti 
di Imeldahof, ta parce riba un caso di 
persecucion cu a tuma luga caminda e 
auto cu tabata wordo persigui pa hen- 
denan arma y e auto den cual tabatin e 
agresornan. 


Un di e autonan a bay dal den un palo 
di luz dilanti e centro di Imeldahof, 
caminda cuater persona a bin resulta 
herida y kendenan a rekeri atencion 
medico loke a conduci cu autoridadnan 
mesora a bay hospital, pa investiga e 
caso aki. 


Na e sitio polisnan mesora a ripara cu 
tin algo hopi robes den e accidente di 
e dos autonan, ya cu a haya un sitio di 
accidente bandona, ningun hende den 
bisindario di e autonan accidenta pero 
si a descubri algun huls mustrando cu 
tiramento a tuma luga na e sitio di acci- 
dente. 
Manera publica den e edicion di ayera, 
a keda confirma cu un di e dos autonan 
aki tabata persiguiendo e otro caminda 
a los tiro riba un di e autonan, loke a 
pone chauffeur di e auto cu tabata 
persigui e victimanan, bay dal den e 
auto aki pa asina forsa e auto aki para 
pero e impacto tabata asina fuerte cu 
un di nan a bay dal den un palo di luz y 
e otro a sufri hopi daño tambe. 


Mientras cu ainda autoridadnan no ta 
sigur cuanto persona tabata envolvi 
den e caso serio aki, a bin un tiki clar- 
idad den esaki ora cu for di dr Horacio 
Oduber Hospitaal, a avisa autoridadnan 
policial cu cuater persona herida a 
yega centro di emergencia caminda 
dos di nan, tabatin heridonan ocasiona 
pa bala cayente. 


Ora cu polisnan a yega na e sitio, apar- 
entemente un di esunnan herida a core 
bandona e centro, subi den un auto 
Nissan March y a bandona e sitio pero 
polisnan a logra di detene dos homber 
envolvi den e tiramento. 
For di ayera mainta autoridadnan ta 
investigando e caso serio aki y tambe 
otro dos caso di tiramento mas den 
oranan di marduga di diadomingo, uno 
tambe na Tanki Leendert y otro cerca 
di centro comercial cerca di hotelnan 
pero riba e dos casonan aki, ainda no 
tin mucho informacion. 
Den e caso di persecucion cu a caba 
den un accidente hopi serio, autori- 
dadnan a confirma cu lo ta un disputa 
entre dos gang caminda ya caba nan 
a yega di tira riba otro y cu tin hende 
cu a cay cera tambe pero parce cu 


e diferencia di opinion no a caba y 
cu e dilema ta continua awor den un 
panorama mucho mas serio. 


For di ayera mainta polisnan ta 
buscando un tipo cu posiblemente lo 
ta esun cu lo a los e tironan y kende 
lo tabatin e arma di candela mientras 
cu ta buscando un otro tipo, un chauf- 
feur cu a transporta dos di e heridonan 
pa Poli y kende despues tambe a hiba 
e persona cu a core bay ora cu polis a 
yega na hospital. 
Tur cos ta indica cu e caso aki tabata un 
caso di likidacion caminda e culpabel 
lo por wordo haya culpabel pa intento 
di asesinato pre-medita pa cual tin 
un castigo pisa tambe mientras cu e 
otronan den e auto cu a los tiro, tur lo 
por ricibi castigonan di prizon basta 
halto. 


Dos detencion den caso di 
persecucion y tiramento na Noord 


Diamars, 7 Februari 2023 
AWEMainta 
LOCAL 
3 


S 
egun 
Prome 
Minister 
Evelyn 
Wecver Croes, e motibo cu no 
a yega na un acuerdo siman pasa cu 
Venezuela pa loke ta reapertura di 
frontera maritimo, ta pa e hecho cu no 
a haya tur documento for di e delega- 
cion Venezolano y den un comunica- 
do di prensa, Prome Minister a señala: 
“Venezuela a expresa nan deseo pa un 
fecha wordo menciona pero nos a bisa 
nan cu na momento cu nan duna nos e 
documentonan manera cu a wordo pa- 
labra, e ora nos por habri frontera hopi 
lihe, posiblemente den cuestion di al- 
gun siman.” 


AWEMainta for di fin di siman y tambe 
den curso di ayera a sigui busca infor- 
macion riba e motibo cu ainda no a 
yega na un acuerdo y ta bin resulta 
cu e asunto aki no tin nada di haber 
cu documentonan pero c’un exigencia 
cu e delegacion di Aruba lo a presenta 
como punto di agenda durante di e 
reunion di siman pasa. 


Informacion extra oficial ricibi for di 
Venezuela ta mustra cu a traha un 
agenda cu puntonan cu lo wordo trata 
durante di e reunion entre e delega- 
cionnan participando den e reunion y 
tur cos tabata canando den bon direc- 
cion. 
Dado momento ta parce cu e delega- 
cion di Aruba sin previo aviso a pidi pa 
trata un otro punto cu no tabata stipula 
den e agenda cu tabata wordo trata 
cual a causa iritacion cerca e delega- 
cion Venezolano. 


Un 
fuente 
Venezolano 
a 
mustra 
AWEMainta cu e punto cu e delegacion 
di Aruba a presenta no tabatin nada di 
haber cu e asunto di habri frontera of 


no pero cu e tin di haber cu e compania 
di Tiara Air cu pa algun aña ya no ta 
bulando mas. 
Di con e delegacion di Aruba a presenta 
e punto aki cu ta regarda un compania 
di aviacion priva aki na Aruba y a insisti 
pa atende cu e debe bieu aki cu e 
compania di Tiara Air, a pone cu dado 
momento e delegacion Venezolano lo a 
dicidi di bandona mesa di reunion ya 
cu esaki ningun momento tabata un 
punto di agenda. 


Si e informacion aki resulta corecto y 
en realidad un delegacion den repre- 
sentacion di gobierno di Aruba a haci 
esaki, anto esaki tin cu wordo inves- 
tiga y wordo atendi y si resulta cu esaki 
ta berdad, anto gobierno tin cu tuma 
paso contra di un delegacion cu a Sali 
pa atende asunto di interes nacional 
pero a bira atende un asunto di un 
compania priva loke ta inaceptabel. 
Prome Minister Wever Croes solamente 
a menciona e asunto di documentonan 
cu Venezuela tin cu presenta pero 


ningun momento a señala e probabel 
incidente aki. 
No a divulga e suma cu e compania 
pa medio di e delegacion di Aruba 
kier a exigi pa gobierno Venezolano 
paga Tiara Air pero den curso di awe 
y dianan venidero lo trata na confirma 
y haya mas informacion relaciona cu e 
asunto aki, cu ta algo hopi serio. 


E delegacion a lanta y bandona mesa 
di deliberacion y segun AWEMainta 
por a compronde, e Venezolanonan 
lo a informa Prome Minister di Corsou 
Pisas di e situacion aki y e Premier lo 
a bay aeropuerto mesora pa combersa 
cu e delegacion Venezolano y scucha 
nan parti riba e incidente lamentabel 
aki. Y a informa di biaha cu Corsou no 
tin problema y lo sigui traha pa habri e 
frontera. 


Den proximo oranan lo trata di confirma 
e asunto aki buscando contacto 
cu miembronan di e delegacion di 
Venezuela. 


Delegacion Venezolano disgusta 


Ora delegacion di Aruba a exigi 
pago di debe di compania priva 

A 
ruba Hospitality & Security Foundation, esta AHSF, a 
anuncia e siman aki cu nan lo participa hunto cu Aruba 
Tourism Authority, esta ATA, den percura pa tin mas ilumi- 
nacion den e areanan turistico, pa asina eleva e sentido di 
siguridad  cerca bishitantenan. 


Pa algun luna caba ATA ta practicamente formando e base 
pa un maneho di turismo fuerte y organisa y ta haci esaki pa 
motibo cu ATA tin e posibilidad financiero cu gobierno no tin 
na e momentonan aki y cu por lo pronto lo no tin tampoco. 
ATA no ta envolvi den proyectonan miyonario pero sin den 
varios proyecto pa drecha e producto cu yama Aruba, cu lo 
tin un impacto positivo riba bishitantenan. 


E siman aki hunto cu AHSF, a atende e asunto di iluminacion 
den algun area turistico pa asina tanto bishitantenan  sinti 
nan mes un tiki mas comodo ora cu nan ta Sali den oranan 
di anochi pa diberti nan mes. 


Proteccion di bishitantenan sin duda ta algo masha impor- 
tante mes pero na mes momento cu tin cu señala cu sigur- 
idad di henter pueblo, tambe ta vital importante ya cu eynan 
tambe tin problema serio pa algun tempo caba. 


Mantencion di luganan  publico, propiedadnan publico y 
sigur iluminacion di caya- y barionan publico, tambe no a 
conoce un “upgrading” necesario den ultimo cinco añanan 
y esaki ta visibel den oranan di anochi den hopi bario rond 
di e isla. 


Gobierno ta pasando den momentonan dificil, aunke c’un 
gobierno cu a aumenta BBO, cu a introduci un serie di 
reforma di impuesto cu lo percura pa miyones di florin, 
esaki no mester ta un problema pero e problema di gasto di 
personal cu ta demasiado halto, ta crea problema pa henter 
comunidad. 


Algun luna atras den aña 2022, tabata Parlamentario Alvin 
Molina di fraccion di MEP, kende a haci pregunta na gobi- 
erno relaciona cu iluminacion pober cu tin den algun bario 
di San Nicolas pero e asunto aki nunca a wordo atendi den e 
forma cu esaki mester a tuma luga. 


E caminda principal di Oranjestad pa San Nicolas, tambe tin 


un iluminacion deficiente cu ta trece su peligernan cu esaki, 
por ehempel tambe dilanti di aeropuerto internacional Reina 
Beatrix, caminda e luznan ta parce bela. 


L.G. Smithboulevard prome cu bishita di Famia Real siman 
pasa, tambe tabatin un iluminacion deficiente, caminda e 
luznan di caya no tabata mucho cla, loke a pone cu hopi 
hende cu tabata cana anochi, a stop di esaki pa motibo di 
falta di claridad ya cu e luznan LED no tabata produci sufici- 
ente claridad pa hendenan sinti nan mes comodo y protegi. 


Den caya principal Betico Croes, tambe den oranan di anochi 
tin poco iluminacion pero ta un hecho cu den ultimo añanan 
luznan di caya no a haya un revision of servicio of a cambia 
esakinan ya cu simplemente gobierno no tin placa pa cumpli 
cu esakinan. 


Plasa Padu del Caribe siman pasa tabata completamente 
ilumina pa actividad pa famia Real pero ta un plasa cu pa 
varios aña ta colma den scuridad y hobennan cu ta uza d 
plasa aki pa un of otro actividad, tin cu haci uzo di esaki den 
oranan di atardi, ora cu ainda solo ta brinda suficiente clar- 
idad ya cu den oranan di anochi no tin claridad di luznan 
instala na e sitio. 


Pues siguridad di bishitantenan ta sumamente importante 
pero na mes momento tin cu pensa tambe cu ta di vital impor- 
tancia pa henter pueblo ta biba den siguridad continuo. 


Analisis 


Siguridad pa turista mester ta igual 
cu siguridad di henter pueblo 

1 Februari, 2023 


Minister di Labor, Energia, y lntegracion 
S.E. Sr. Glenbert Croes 


Minister di Economia y Desaroyo Sostenibel 
S.E. Sr. Geoffrey Wever 


Sr. Alfredo Koolman 
CEO WEB Aruba N.V. 


Sr. Anthony lrausquin 
Managing Director Elmar N.V. 


Su Excelencia y seiiores, 


Dia 1 di Augustus 2022, tarifa di awa y coriente na Aruba a subi drasticamente. Utilities N.V., WEB, y 
Elmar a splika cu e aumento di tarifa ta debi na aumento di prijs di combustibel {HFO) ye situacion 
financiero di WEB N.V. E companianan estatal a splika tambe cu e ahuste ta temporario y cu lo evalua e 
tarifanan despues di 6 luna. 


Desde fin di Januari ta 6 luna cu e tarifanan halto ta na vigor. Mientrastanto e prijs di combustibel a 
baha considerablemente den ultimo lunanan. E tarifanan nobo di awa y coriente a crea un peso 
financiero grandi riba nos comunidad, cual ta amplifica pa e tarifanan di impuesto nobo cu a keda 
introduci desde 1 Januari, 2023. Como gremionan commercial y sindical nos ta pidi pa transparencia y 
pa ricibi informacion tocante: 


1. 
di e situadon financiero di WEB na final di 2022. 
2. 
cual criteria ta usa pa yega baha tarifanan di awa y coriente na Aruba. 


Nos ta disponibel pa un reunion y ta keda pendiente pa mas informacion. 


Atentamente, 
_,_. / 


_/_.&,,._/2 


AHATA 


WAB 


Minister President, Sra. Evelyn Wever-Croes 
Sr. Anton Rojer, Utilities N.V, 


SIMAR 


G 
remio comercial y sindical a colabora riba un carta manda pa gobier- 
no y companianan estatal di coriente y awa. Ta 6 luna pasa cu gobi- 
erno, WEB y ELMAR a anuncia aumento drastico di tarifa di awa y coriente 
pa motibo di e crisis di combustibel (HFO) causa pa e guera na Ucrania. 
Desde cu Rusia a invadi Ucrania na Februari 2022, prijs di combustibel a 
aumenta y, segun gobierno, WEB a experiencia dificultad financiero. 
Gremionan tabata informa cu e ahuste tabata temporario, y cu su inten- 
cion tabata pa yuda WEB recupera su situacion financiero. A priminti cu lo 
revisa e tarifanan den 6 luna di tempo. 


Awor 6 luna a pasa y prijs di combustibel a baha 
bek mundialmente. Reduccion di e tarifanan 
di coriente y awa por trece alivio financiero pa 
Aruba su comunidad specialmente cu e aumento 
di impuesto den 2023. 
Gobierno ta anuncia cu e ta revisando e situa- 
cion di tarifanan, pero te ainda no tabata trans- 
parente cu e finansa di e compania estatal WEB 
ni cu e criteria cu ta uza pa baha tarifa di awa y 
coriente bek pa comunidad. E carta di gremio ta 
pidi pa transparencia y ta recorda gobierno di e 
peso financiero di e tarifanan halto. 
E 10 gremionan cu a firma e carta ta: AHATA, 
ATIA, WAB, CUA, STT, SIMAR, SADA, SEPPA, ABV 
y FTA. 


Dies organisacion 
gremial a protesta 
na Gobierno pa tarifa 
halto di awa y coriente 

D 
ialuna mainta durante conferencia di prensa di Gobierno di Aruba , Prome Minis- 
ter Evelyn Wever-Croes a elabora riba e proceso di privatisacion di e departa- 
mento di Riool Water Zuiverings Instalatie (RWZI). 


Prome Minister a indica, cu manera a wordo anuncia aña pasa, Minister Glenbert 
Croes y Minister Ursell Arends lo ta esunnan encarga cu e aspecto di RWZI. 
Actualmente e departamento di RWZI ta resorta bou di Dienst Openbare Werken 
(DOW) cu ta cay bou ministerio di Infrastructura. Recientemente, Prome Minister 
tabata den Parlamento pa trata e presupuesto di DOW y a constata 
cu tabata tin falta di informacion tocante e tema di RWZI, y a haya 
importante pa comparti e informacion necesario cu e comunidad 
di Aruba. 


Prome Minister a splica cu aña pasa Gobierno a tuma e deci- 
sion pa cuminsa cu e proceso di privatisacion di e depar- 
tamento di RWZI. Unabes cu e departamento ta privatisa, 
lo traspasa esaki na Utlities Aruba NV. E plannan ta pa e 
prome kwartaal di e aña aki, pues mas tarda 31 di maart 
2023 e traspaso wordo finalisa. Minister Ursell Arends 
y Minister Glenbert Croes ta esnan encarga pa negocia 
den nomber di Gobierno pa asina por yega na e tras- 
paso. 


Ta importante pa comunidad sa cu RWZI no ta den un mal estado 
pa por explota cualkier momento y causa dañonan serio. Gobierno 
a encarga na haci e trabounan di mantencion mas grandi y lo 
continua cu e trabounan te ora e traspaso tuma luga, mirando cu 
tin fondo riba presupuesto pa e trabounan aki. Actualmente, DOW 
ta concentrando riba elimina e mal holo cu esaki ta causando pa 
asina sigui cu e proceso di privatisacion y traspaso. 


“RWZI ta bay wordo privatisa. A pidi te luna di maart 
di e aña aki pa finalisa e negociacionnan di traspaso 
y nos di Ministerio di Infrastructura ta sostene esaki.” 


Prome Minister a expresa 


Definitivamente RWZI na mart 
ta cay bou di Utilities Aruba 

D 
ialuna 6 di Februari, a haci traspaso oficial di e yabinan 
di e monumento di Maria Convent pa duna inicio na e 
renobacion pa por ubica e facultad di SISSTEM di Universi- 
dad di Aruba. Minister President Sra. Evelyna Wever-Croes, 
Minister Geoffrey Wever, Minister Xiomara Maduro y Minister 
Endy Croes conhuntamente cu representantenan di UNDP, 
di e Delegacion di Comision Europeo (virtual) y di Universi- 
dad di Aruba tawata presente na Universidad di Aruba pa e 
traspaso oficial. 


Union Europeo ta financia a traves di e Fondo di Desaroyo 
Europeo e proyecto di SISTEM pa un total di 13 miyon Euro. 


E facultad di SISSTEM (Sustainable Island Solutions through 
Science, Technology, Engineering and Mathematics) na 
Universidad di Aruba, ta consisti di un programa di Bachelor 
den STEM (cu a cuminsa na 2019), un programa di Masters y 
un programa di investigacion di PhD cu lo enfoca riba desa- 
royo sostenibel den Small Island Developing States (SIDS). 


E facultad tin como obhetivo educa un generacion nobo 
di cientificonan y ingenieronan cu lo apoya sostenibil- 
idad, diversifica economia local, reduci dependencia riba 
combustibel fossiel y mehora e abilidad di SIDS pa recupera 
di desaster (resiliencia). E facultad ta incorpora maneho di 
sostenibilidad riba nivel academico, mientras cu ta fortifica 
tambe e forsa laboral regional cu e habilidadnan y capa- 


cidad necesario. Ta spera cu e facultad di SISSTEM lo por 
bira un centro di excelencia y un centro di conocemento pa 
e region y pa e SIDS rond mundo. 


E Establecimento di e facultad di SISSTEM ta financia door 
di Union Europeo y implementa pa UNDP den coordinacion 
cu Universidad di Aruba y Universidad Catolico di Leuven 
(KU Leuven) na Belgica. 


E Universidad Catolico di Leuven of KU Leuven ta un univers- 
idad Catolico di cual e campus principal ta situa den e ciudad 
di Leuven na Belgica. E instituto ta ofrece tambe estudionan 
na su otro campusnan na Brussel, Antwerpen, Gent, Kortrijk, 
Brugge, Geel, Diepenbeek, Sint-Katelijne-Waver y Aalst. 


E tin 21.338 miembro di personal y 58.987 studiante, no 
solamente e ta e universidad di idioma Hulandes mas grandi, 
pero tambe e universidad mas grandi di e ‘lage landen’. 
Segun e Times Higher Education Supplement (THES) di The 
Times, KU Leuven na 2019 ta e universidad di Belgica cu 
a score mas halto y e universidad di idioma Hulandes cu 
a score mas halto. Mundialmente KU Leuven ta na e di 45 
luga basa ariba e scorenan y den e rango di e grupo (51-60) 
basa riba su reputacion. 


Na juli 2019 Union Europeo a encarga United Nations 
Development Program (UNDP), como e partner pa imple- 
menta e renobacion di e monumento nacional Maria Convent 
y tambe pa e construccion di e laboratorionan. E prome 
periodo pa duna oferta a ser lansa dia 27 di november 2020 
y dia 26 di februari 2021 a habri e ofertanan. 


Manera nos tur sa e prome periodo pa pidi oferta no 
tabata exitoso mas tanto door cu e prijs di material ta hopi 
halto a causa di COVID-19 cu a afecta e cadena di oferta. 
Sinembargo esaki no a stop e proceso y UNDP a cuminsa 
tene na october 2021 hunto cu Universidad di Aruba un 
cantidad di reunionnan pa revisa e proyecto y haci e cambi- 
onan necesario pa reduci e proyecto pa por a implementa e 
segundo periodo pa entrega oferta cu e presupuesto cu ta 
disponibel. 


E segundo periodo pa entrega oferta a ser lansa na februari 
2022 y aunke cu esaki tambe a tuma un proceso largo di 
negociacion ta contento cu mientrastanto un contract a ser 
firma entre UNDP y ALBO Aruba N.V. pa completa e renoba- 
cion di e Maria Convent. 


Traspaso oficial di yabinan pa renobacion 
di Maria Convent pa e proyecto SISSTEM 

OPENBARE VERKOOP 


Ten overstaan van notaris mr Chamila Agnella 
Tromp of haar waarnemer zal op VRIJDAG 10 
MAART 2023 om 10:00 uur 's-morgens bij de 
Kamer van Koophandel (Auditorium) aan de 
L.G. Smith Boulevard 10, Oranjestad, Aruba, in 
één zitting bij opbod en afslag in het openbaar 
worden verkocht krachtens beschikking van het 
Gerecht in Eerste Aanleg van Aruba: 
WEG FONTEIN 47 
een 
woonhuis 
staande 
op 
een 
perceel 
eigendomsgrond ter grootte van ongeveer 760 
m2, gelegen te San Nicolaas in Aruba, omschreven 
in 
meetbrief 
nummer 
193 
van 
het 
jaar 
negentienhonderd zeven en vijftig. 
richtprijs: Afl. 112.480,-- 
- Het uitbrengen van een onderhands bod is niet mogelijk. 
- Iedere bieder is gehouden, zowel bij het uitbrengen van een 
onderhands bod als op de veiling zelf, zich te legitimeren met een 
geldig paspoort of ID en middels een bereidheidsverklaring, een 
bankgarantie of andere vorm van zekerheid aan te tonen aan de 
Executant in staat te zijn tot nakoming van zijn bod en de 
bijkomende kosten. 
- De Executant behoudt zich het recht voor de executieveiling uit te 
stellen dan wel op te houden zonder daarvoor de reden te noemen. 
- Op de veiling zijn van toepassing de Algemene Veilingvoorwaarden 
voor Executieveilingen (AVVE) en de Bijzondere Veilingvoorwaarden 
zoals vastgesteld door notaris mr. Chamila Agnella Tromp. 
Voor vragen of meer informatie kunt u een email sturen 
naar auction@newleafaruba.com of de volgende 
website bezoeken: 


D 
iadomingo atardi den careda di 5’or polis a 
bay e crusada di Emmastraat cu Avenida Alo 
Tromp pa un accidente di trafico. Na yegada, po- 
lis a topa cu dos vehiculo cu bastante daño ma- 
terial. Tawata trata di un Nissan Sentra y un Toy- 
ota Corolla.  


Eynan nos por a compronde cu e Sentra tawata 
bayendo zuid y ariba e crusada e Corolla biniendo 
di Ave Alo Tromp a subi dal e. 


Boksmento 
cu basta daño 
material den Playa 

R 
egimen Chines dialuna a confirma cu e globo identifica door di Mer- 
ca ora cu e tabata pasando riba Latino America ta di nan. A admiti 
esaki despues cu un artefacto similar di Merca a basha esaki abou den 
fin di siman. Pentagono a informa diabierna cu un di dos globo spion, 
supuestamente, di China a wordo detecta bulando riba Latino-America. 
Forsa Aereo Colombiano a indica cu “un obheto” cu caracteristicanan 
similar na esun di e prome globo, a wordo detecta y monitorea “te ora 
cu el a bandona e espacio aereo”. Nan tabata investigando e incidente 
den coordinacion cu otro pais- y institucionnan “pa establece origen di 
e obheto”. Gobierno Chines a afirma cu e paisnan Latino-Americano “a 
compronde” cu e globo “no ta representa ningun menasa”. E declara- 
cion ey no a wordo confirma door di ningun gobierno di e region te cu 
awo. A detecta cu e globo a pasa riba Costa Rica, Colombia y Venezu- 
ela, segun diferente fuente. 


Netflix ta limita 
comparticion 
di cuenta 


T 
ur cos a cambia e ultimo añanan u Netflix 
a dicidi cu comparti cuenta ta algo cu nan 
no ta tolera mas. E motibo tras di esaki ta pa 
logra yega na un cantidad mas grandi di usu- 
ario cu ta registra riba nan plataforma. Pero e 
peligro ta cu nan por perde usuarionan tambe. 
E prome cos cu bo mester sa ta cu Netflix lo 
blokia cualkier tipo di cuenta cu no ta cumpli 
cu e rekisitonan imponi door di e plataforma. E 
cuentanan lo keda for di uzo den caso si e no 
pasa den e fase cora. 


E usuarionan por comparti cuenta basta cu 
nan ta biba den e mesun cas. E ta mustra 
comun y casi logico, pero e situacion no ta 
queda eynan. Pa controla un posibel cuenta 
comparti, Netflix ta obliga reproduci un cuenta 
uza riba WIFI di e cuenta principal, por lo 
menos un biaha pa luna. Esaki ta nifica cu bo 
mester mira por lo menos un biaha pa luna un 
contenido via di bo celular riba e WIFI di bo 
cas. 


Ta cuminsa cu control di direccionnan IP cu ta 
uza pa conecta na un cuenta. Di e forma aki, e 
cuenta cu no ta esun principal lo wordo blokia. 
Pues si bo kier comparti, e persona mester bay 
bo cas por lo menos un biaha pa luna. 


Cantidad di mortonan na Turkia y Siria 
a surpasa 2600 a causa di temblor 


R 
ond di 2600 persona a perde nan bida den su temblor tras di otro 
cu a tuma luga dialuna ultimo na zuid di Turkia. 
Esaki a sosode cerca di e frontera cu Siria, segun datonan suministra 
door di autoridadnan di ambos pais y di e organisacion “helmnan blanco” 
cu ta atende e situacion den zonanan opositor di Siria. Aunke tin miedo 
cu e cifra lo por ta hopi mas halto, debi cu miles di persona a resulta 
herida y tambe tin hopi hende pega ainda bou di e ruina di edificionan. 
SE temblor a tuma luga dialuna den oranan di marduga y tabata uno 
di 7,8 riba escala di Richter. Tabatin otro temblornan merdia. Na Israel, 
Chipre y otro paisnan di Medio Oriente, a sinti sacudimento di suelo. 
Heridonan di ambos nacion a surpasa 7 mil y structura di varios edificio 
civil y publico a keda literalmente na suela. Di acuerdo cu informa- 
cionnan di Ankara. Mas cu 2820 edificio a cay den otro, loke ta duna 
miedo cu lo por tin hopi mas herido y fayecido. 


China: E clima a causa cu 
e Globo a desvia di su area 


www.awemainta.com 

S 
iman pasa atrobe e señora aki ta 
sorprende tur hende ora cu el bin 
papia riba e caso di CITGO, caminda 
e mesun Evelyn y su primo Glenbert 
Croes den nan periodo den oposicion, 
a para dilanti porta di refineria y a grita 
cu ora cero a yega y cu refineria tin cu 
wordo habri. 
Esaki na momento cu gobierno di 
AVP tabata trahando pa yega na un 
acuerdo cu pa habri e refineria, a firma 
un contract cu CITGO caminda den e 
contract aki, pa pueblo sa, tabatin un 
fondo cu ta data for di tempo di Lago, 
ora cu e refineria no ta existi mas, lo 
tin suficiente placa pa limpia e luga pa 
despues bin cu otro companianan riba 
e tereno aki. 


E fondo aki a pasa di compania petrolero 
pa otro, tur cu a haci uzo di e facilidad 
di e refineria na San Nicolas, te cu el 
a yega turno di CITGO. A informa y a 
yega na acuerdo cu CITGO cu si nan ta 
bay tuma over e refineria, nan tin cu tin 
e fondo tambe pa haci e tereno limpi 
ora nan tin cu bay y ta algo cu gobierno 
tras di gobierno a exigi esaki. Glenbert 
Croes a bay para dilanti di PDVSA pa 
gaña pueblo cu ta su persona a logra 
pa habri e refineria pero MEP a drenta 
gobierno y a haya un refineria cu 
tabata den pleno recuperacion pa start 
e refineria. 


MEP a haya un ‘mancamp’ cu ta 
cayendo den otro na e momentonan 
aki, nobo nobo pa contratistanan local 
cu lo mester a bay traha den e refineria 
y gobierno di mesun Glenbert y Evelyn 
a bin haya 800 trahando eynan. 
Nan no a sinta ni un dia pero investig- 
acion den futuro lo tin cu mustra, kico 
e hendenan aki a hinca den nan cabes, 


caminda e prome opdracht cu Evelyn 
a ordena como Minister Presidente, 
a pidi bufete di su tata, pa bay busca 
forma pa kibra e contract cu CITGO. 
A gaña pueblo cu gobierno di MEP lo 
habri e refineria pero e prome decision 
cu e mesun gobierno aki a tuma, ta con 
por kibra e contract cu CITGO y loke a 
sosode tambe. 
E forma con MEP a kibra e contract 
tabata facil bisando CITGO cu lo libra 
nan for di e responsabilidad di 350 
miyon florin y CITGO cu ta un compania 
na Merca cu ta un compania cu tin cant- 
idad di biyon di dollar a wordo libera di 
e suma grandi aki cu mester a sirbi pa 
limpia y drecha e tereno di e refineria. 


Ta dificil pa kere cu Aruba zomaar ta 
entrega 350 miyon y cu zomaar Evelyn 
Wever Croes ta bisa su tata pa firma cu 


nos lo no haya nada for di CITGO pero 
riba un asunto asina, ta un investiga- 
cion tin cu tuma luga pa determina kico 
a pasa den e asunto serio aki. 


Kico e hendenan aki a haya pa laga 
Aruba cay di un claim di 350 miyon y 
aki ta bon pa enfatisa cu e logro aki di 
e bufete pa cu CITGO, no a tuma luga 
pa poco placa y tur caminda cu bira 
ta scucha pueblo y caya ta papia cu 
minimo 10% a ser ricibi for di henter 
e proceso aki loke ta igual na 35 miyon 
dollar como pocket money pa por a 
cera e deal aki cu CITGO. 
Si esaki no ta corupcion, si esaki 
Ministerio Publico no ta wak, anto no 
por bisa mas kico si nan ta wak pero 
tempo lo mustra berdad di e contract 
termina di CITGO,” Parlamentario 
Benny Sevinger a declara. 


Parlamentario Benny Sevinger: 


Investigacion lo mustra kende a 
haya ‘pocket money’ di 35 miyon 

A 
ruba a ricibi un delegacion di diferente organisacionnan di 
United Nations cu ta acompañando e Resident Coordinator 
a.i. di United Nations pa Aruba, Corsou, St. Maarten, Trinidad & 
Tobago y Suriname, sr. Dennis Zulu den su bishita na Aruba. 


E meta di e bishita di United Nations (UN) ta pa fortifica e part- 
nership entre e ‘Dutch Islands UN Country Team y Gobierno 
di Aruba y pa inventarisa e prioridadnan di desaroyo di Aruba 
pa alinea esaki cu e cooperacion regional den e Multi-Country 
Sustainable Development Cooperation Framework pa avansa e 
Agenda 2030 pa desaroyo sostenibel. 


Como Minister di Desaroyo Sostenibel, mr. Geoffrey Wever, a 
hiba palabra den e meeting di mainta entre United Nations y 
representantenan di sector publico. 


Minister Geoffrey Wever ta indica cu desde cu Aruba a compro- 
mete na 2015 pa avansa Agenda 2030 pa desaroyo sostenibel, 
diferente iniciativanan nacional a bin pa produci maneho y 
ehecuta proyecto y actividadnan di parti di gobierno, sector 
priva, mundo academico y organisacionnan di sociedad civil. 


Aruba a bin ta haci progreso den implementacion di Sustainable 
Development Goals (SDGs), pero tin retonan pa enfrenta den 
esaki, cual ta entre otro e necesidad di datos di calidad pa tuma 
decision y monitorea esaki y e recursonan financiero y personal 
limita. 


Pa atende cu e reto di datos di calidad pa formula y monitorea 
maneho y desaroyo sostenibel, manera ta conoci, Minister Wever 
ta implementando e Sistema Nacional di Estadistica (Nationaal 
Statistisch Systeem - NSS) cual ta un instrumento esencial den 
bon gobernacion. Datos confiabel y obhetivo mester ta e base di 
maneho di un gobierno. 


Representante di United Nations Economic Commission for 
Latin America and the Caribbean, dr. Abdullahi Abdulkadri, a 
elogia Aruba cu e implementacion di e NSS, cual ta un instru- 
mento esencial pa guia un pais y pa tin un publico bon informa 
abase di datos confiabel. 


“Gobierno mester traha hunto di manera coordina cu partnernan 
strategico nacional y internacional pa atende nos retonan den 
avansa desaroyo sostenibel na Aruba”, minister Geoffrey Wever 
ta conclui. 


Minister Geoffrey Wever: 


United Nations lo asisti Aruba y region 
Caribense den avansa desaroyo sostenibel 

M 
as y mas comunidad di  Aruba ta birando consciente di e forma 
con Prome Minister y lider di MEP, Evelyn Wever Croes, ta biba pa 
gaña pueblo, ta biba pa sconde cosnan cu ta pasando den su gobierno 
pero ta sigui gaña sabiendo cu tur hende sa cu e ta gaña. 
Parlamentario pa fraccion di AVP Benny Sevinger durante conferencia 
di  prensa a mustera cu por ehempel den e caso di Arubahuis, conoci 
como caso Besaril pa pueblo, Evelyn ta bisa cu rapport riba e asunto 
aki no ta cla pero den Parlamento, CAD ta bin informa cu rapportnan ta 
cla for di luna di Januari 2022 caba. 


“Na Juni di 2022 Evelyn ta informa Parlamento y   cu e no kier bin 
Parlamento pasobra e lo daña e onderzoek pero CAD despues ta informa 
Parlamento cu e rapport ta cla for di luna di Januari caba y  despues e 
mesun Evelyn ta confirma esaki. 
Aki pueblo por mira con Prome Minister cu rapport di CAD den, a sconde 
esaki pa asina den le tempo ey, trata di cubri of regla cosnan cu no ta 
bon den e  investigacion aki of cu lo ta malo pa su gobierno y pa Besaril. 
No pa drecha loke Besaril a haci fout pero pa tapa pa di e forma ey 
Ministerio Publico lo no por haci un onderzoek riba Besaril pa tapa pa 
MEP. 
Esey ta e liña cora cu tur hende por mira tur dia den e gobernacion 
aki ya cu no ta solamente Minister President ta esun cu tin e malesa di 
gaña  y ta su persona a pega tur su coleganan den conseho di minister 
cu e malesa di gaña aki, ya cu tur ta bin dilanti cu cara serio, mal informa 
pueblo loke nan a bin ta haci for di 2017 te cu awor. 


No solamente Evelyn siendo Prome Minister a mal informa Parlamento 
riba e investigacion cu tabata cla for di luna di Januari di 2022 pero ora 
cu CAD a confirma den Parlamento cu tur informacionnan cu tabata 
bay rond relaciona cu e caso di Besaril, tabata corecto. 
Besaril, kende como Minister Plenipotenciario na Den Haag, a haci mal 
uzo di fondonan di Arubahuis, diripiente awor ta bon pa entre otro e 
candidato di partido MEP aki, por paga e placa cu el a maluza bek como 
si fuera ta Evelyn y MEP ta Ministerio Publico y Hues na mes momento. 


Awor Evelyn a dicidi di bay entrega keho na Ministerio Publico, ya cu 
e ta kere den integridad di su gobierno pero na luga di entrega keho 
contra di Besaril cu ta su responsabilidad como Prome Minister, Evelyn 
a dicidi di entrega keho contra di henter Arubahuis, pa cual tin cu 
bolbe bay haci un investigacion pero lagando Besaril for di persecu- 
cion di ley. 


Despues cu sali na cla cu Evelyn a gaña riba e keho entrega, ta bin Sali 
na cla cu el a ordena retiro di Besaril for di servicio di gobierno, pues 
tambe como miembro di KPA pero mesora Besaril a bin dilanti y splica 


Parlamentario Benny Sevinger: 


Evelyn ta campeon gañado y caso 
Besaril ta confirma esaki atrobe 


cu e lo entrega un protesta contra di e decision 
tuma pa cu su retiro, loke ta pone cu Besaril lo 
keda cobra te ora cu un decision legal y defini- 
tivo cay den su contra. 
Pues e ta retira pero no ta retira y tin cu informa si 
ainda e ta cobrando su overbruggings toelage,” 
Benny Sievinger trece dilanti den conferencia di 
prensa di AVP. 

E 
multitud di apoyo cu nos di Pueblo Prome a haya a sur- 
pasa nos expectativa. For di Aruba y tur parti di Reino 
Hulandes nos a ricibi sosten pa e protesta cu tawata tin cu- 
ater simbolo tradicional. E color cora y blanco di emancipa- 
cion. Para pia bou pa conecta cu mama tera. Usando un voz 
y canta mescos cu nos antepasadonan tawata haci den pro- 
test y hisa e bandera cora, preto y berde di fraternidad Af- 
ricano den e Diaspora. Di Brasil te cu Jamaica, Finland te cu 
Francia, Kenya te cu Sur Africa, nos a haya sosten di individ- 
uo y di organisacion na Hulanda y Merca pa mehoracion di e 
posicion social economico di e ser Africano pavia di e efecto 
di sclavitud y colonisacion. 


Den e manifesto firma pa Michael Williams y Gisele Sint 
Jago di partido Pueblo Prome tin e meta di e manifesta- 
cion ampliamente splica: 
1. Pordon di Rey Willem-Alexander pa e crimen cu Estado 
Hulandes a comete y e participacion den sclavitud di su 
propio famia Real y asina cumpli cu un trato igual. Estado 
di Indonesia si a ricibi un pordon di Rey Willem-Alexander 
riba dia 15 di maart 2020, dos dia despues cu Covid-10 a 
dal Aruba. Y riba 17 di februari Estado Hulandes a extende 
su pordon na Indonesia pa e crimen contra di Humanidad 
durante nan lucha pa Independencia for di Hulanda como 
un pueblo colonisa. 


2. Ancra den ley cu sclavitud tawata un crimen contra human- 
idad, pa asina declara nos antepasadonan un ser humano. 
Esey ta e unico manera corecto pa yega na un rehabilitacion 
legal pa asina cuminsa cura e dolor di e cadena di mancipa- 
cion y reconoce su efectonan den comunidad te cu awe. 


3. Reparacion pa e descendientenan Africano di sclavitud. 
Mescos cu a wordo haci door di Alemania cu e sobrevivi- 
entenan di Guera Mundial II, cu pa 78 aña largo caba ta 
ricibi reparacion pa individuo, pa estudio, pa lanta negoshi, 
proyectonan social, pa iniciativa manera mudea, pelicula 
etc. Te cu awe, Alemania a paga 90 biyon na e victimanan 
hudiu y nan famia. 


Tene na cuenta, cu Sint Jago a manda un carta ten a Yweede 
Kamer na Hulanda y a protesta durante e reunion di Comision 
di Conmemoracion di Sclavitud na Aruba dia 19 di januari. 
Gabinete Hulandes no a reacciona riba e kehonan den su 
carta di dia 8 di januari. Riba e rapport ‘Cadena di Pasado’, 
di e Grupo di Conseho nan a tarda 18 luna largo pa reac- 
ciona, mientras normalmente Gabinete Hulandes ta reac- 


ciona riba e mesun dia cu un rapport ta wordo publica. Dia 25 
di januari 2023, den debate tocante e historia di Sclavitud, 
Minister Presidente Rutte a bari mayoria conseho huridico 
y di rehabilitacion den e rapport for di mesa. E tawata mi 
deber como descendiente di esnan mancipa pa haci uzo di 
e derecho cu mi antepasadonan no tawata tin. Y cu amor y 
respet pa mi antepasadonan mi a haci uzo di mi conocemento 
huridico, responsabilidad politico y posicion como invitado 
pa expresa den nomber di tur ciudadano di descendencia 
Afro-Caribense y manifesta na un manera pasivo respetuoso 
pero fuerte nos malcontento sin kibra ningun ley. 


Estado Hulandes a demostra durante Covid-19 y durante e 
ultimo dos aña cu e pordon tawata na caminda, cu nan no ta 
respeta nos derechonan aki na Aruba. E pordon a wordo hala 
padilanti, sin consulta cu ningun grupo di interes y sin tene 
cuenta cu e conseho di e Grupo di Conseho. Retrospectivo, 
mi por bisa, cu ami ta convenci cu e pordon y e bishita real a 
wordo planea pa cumpli cu e exigencianan di Nacionnan Uni. 
Nacionnan Uni a yega Aruba dia 2 di februari 2020, net dos 
dia despues di e bishita real, y 3 siman despues cu Gobierno 
di Aruba a anuncia cu COHO no ta bay door mas. E ekipo di 
Nacionnan Uni a bin pa controla si Gobierno Hulandes ta 
cumpli cu articulo 73 di e Conveno, cual ta bisa cu Hulanda 
tin e sagrado responsabilidad y tarea pa cuida e teritori- 
onan cu el a yega di hiba su administracion riba dje. Cu 
Nacionnan Uni ta akinan no ta un coincidencia. Mescos cu e 
no tawata un coincidencia cu ami, descendiente di “catibo” 
no kier a sinta eyden sin duna honor y representacion na tur 
nos antepasadonan cu a wordo maltrata, viola y mata. Mi 
no tawata tin mester di pidi permiso di ningun hende, ni di 
Rey, Universidad, Gobernador, Secretario di Estado. Esey ta 
un pensamento colonisa. Na ningun momento e personanan 
Africano forsa den sclavitud a wordo pidi algo. Aruba ta e 
unico pais den Reino Hulandes cu a logra elimina su historia 
di sclavitud efectivamente, sinembargo ta esclavo y descen- 
diente di esclavo a traha riba plantacion e den mina, a traha 
caretera, Fort Nassau y Hotel. Pues, mi no ta tuma ningun 
hende na malo cu no compronde e pakico. Educacion y divi- 
sion ta e manera cu e colonisado Hulandes a logra di indoc- 
trina pueblo di Aruba. Mi no ta djis bisa cu educacion ta e 
arma mas poderoso pa cambia mundo, mi a prueba esaki. 
Gobierno di Aruba a kita sclavitud for di e agenda di e bishita 
real. Pueblo Prome, den nomber di e descendientenan Afro- 
Caribe a ponel’e bek. 


Gisele-Mireille Sint Jago (PP): 


Manifestacion di Historia di Sclavitud 
dilanti Rey Willem-Alexander a 
haya sosten mundialmente 

S 
iman pasa, hunto cu Minister Glenbert Croes y ‘keten- 
manager’ Gina Lopez-Gnecco, Prome Minister Evelyn 
Wever-Croes a reuni cu e organisacion UNHCR di Nacionnan 
Uni. E organisacion aki na Aruba ta encarga su mes cu refu- 
giadonan/ emigrantenan cu ta bin di Venezuela y cu mester 
di ayudo. Gobierno di Aruba desde 2018 tin un bon relacion 
cu e entidad aki cu ta yuda y asisti riba e area di refugiad- 
onan y cantidad grandi di emigrantenan Venezolano. 


E agencia aki di Nacionnan Uni a yuda pa revisa proce- 
duranan pa asina e proceduranan aki na Aruba ta mas efec- 
tivo y teniendo cuenta cu tur e aspectonan di refugiadonan. 
Tambe nan a haci un investigacion riba mercado laboral di 
Aruba y di Corsou hunto cu e agencia di Nacionnan Uni, 
International Labor Organization (ILO), pa tin un bista con 
e situacion ta riba mercado laboral pa asina tin miho idea 
tambe con e refugiadonan eventualmente lo por yuda den 
esaki. 


“Aruba ta atende cu e retonan riba tereno di asilo na un forma 
sublime. Pa esaki nos ta gradici tur esnan cu ta labora den 
e departamento di asilo. Aruba ta parti di e tratado inter- 
nacional di refugiadonan di Nacionnan Uni. Den cuadro di 


esaki mester aplica e proceduranan di asilo. UNCR ta yuda 
Aruba tambe no solamente den e proceduranan sino tambe 
ta asisti e refugiadonan den tur locual cu nan tin mester”, 
Prome Minister a duna di conoce. 


Prome Minister a expresa cu e reunion tawata hopi bon y 
informativo den cual a yega na palabracionnan concreto con 
pa sigui cu e relacion den futuro y retirando e bon relacion cu 
Aruba tin cu e organisacion UNHCR di Nacionnan Uni desde 
aña 2018. 


Hunto cu Minister Glenbert Croes y ‘ketenmanager’ Gina Lopez-Gnecco 


Prome Minister a reuni cu e 
organisacion UNHCR di Nacionnan Uni 


A yega na palabracionnan concreto con pa sigui cu e relacion den futuro 


D 
iabierna ultimo, Minister di Integracion Glenbert Croes 
a ricibi e delegacion di Pan American Development 
Foundation (PADF), cu ta un stakeholder importante pa loke 
ta trata asuntonan di e comunidad stranhero na Aruba. E 
delegacion a bin pa presenta nan manager pa e programa 
di PADF local, cu ta den persona di Amy Richards hunto cu 
Raynel Martis cu ta regional director di PADF. 


Minister Croes a expresa di ta contento di por a ricibi e dele- 
gacion, pa asina reitera e bon cooperacion cu Aruba tin cu 
PADF. Durante e reunion a toca e tema di flexibilisacion di 
permiso den cuadro di e maneho nobo cu Aruba a introduci 
desde 1 di Februari 2023 pa loke ta trata e comunidad stra- 
nhero. Aruba ta haciendo lo maximo pa mehora e proceso y 
lo revisa tur e sugerencianan cu PADF trece dilanti pa asina 
trece cambio na unda cu mester. 


Minister Croes a indica cu Aruba no obstante e tamaño, tin 
un comunidad cu curason di oro. E maneho nobo di inte- 
gracion ta cu si e mercado laboral tin un demanda pa cierto 
funcionnan y no tin hendenan local disponibel, lo duna coop- 
eracion den facilita e proceso di permiso na esnan cu ta na 
Aruba fisicamente sin permiso. 


“Mi a keda sumamente contento cu e reunion. Mi a gradici 
nan pa nan cooperacion y a reitera e apoyo, solidaridad 
humano pa e causanan cu nan ta sirbi como PADF.” Minister 
Croes a expresa. 


Minister di integracion Glenbert 
Croes a reuni cu PADF 

S 
u Excelencia Mr. Heinz Walker-Nederkoorn, Embahador 
di Suisa den Reino Hulandes, a bishita Bucuti & Tara 
Beach Resort pa siña mas tocante e hotel su operacion sos- 
tenibel, cual a logre reconocemento mundial di parti di Unit- 
ed Nations como e prome hotel den Caribe cu ta certifica 
Carbon Neutral. 


Durante un bishita breve na Aruba, e Embahador a tuma e 
oportunidad pa haci un tour di e resort unda e la mira e dife- 
rente inversionnan tecnologico cu e resort a implementa pa 
yega su meta, y e la siña mas tocante di e diferente eco- 
certifications cu e hotel tin cual ta haci’e asina sostenibel. 
Resort Manager Rik van der Berg y Sustainability Manager 
Jeroen van Dasselaar a duna e tour, mientras Crescenzia 
Biemans a presenta e diferente metanan cu a wordo logra 
door di e esfuersonan incansabel di e fundado y propietario, 
Ewald Biemans, desde e hotel su apertura na 1987. 


Embahador Walker-Nederkoorn a comparti lo siguiente di 
su bishita: “Mi kier a gradici boso y boso team pa presenta 
locual ami lo yama e modelo di hospitalidad sostenibel 
den un forma unico, natural y estetico. Bo presentacion no 
tawata solamente hopi educativo y inspirante, pero tambe 
un declaracion impactante di un dama hoben y empresarial 
cu ta dispuesto pa para riba e schoudernan di su abuelo 
pionero y sigui desaroya su legado.” 
Cuido di nos medio ambiente no ta algo “extra” 


“Nos no ta den negoshi di turismo; nos ta den negoshi di 
naturalesa.” Doño/CEO di Bucuti & Tara, Ewald Biemans, 
hopi biaha ta comparti e perspectiva aki ora e ta combersa 
cu coleganan den sector turistico of ora e ta dunando un 
presentacion desde escenario mundial. Ta e diferencia den 
mentalidad, combina cu su pasion y determinacion pa ofrece 
experiencianan di biahe inigualabel y di calidad superior cu 
a haci Bucuti & Tara un di e Top 25 Resorts na Mundo riba 
Tripadvisor, y na mes un momento, tambe e hotel mas eco- 
certifica y prome y unico Carbon Neutral den Caribe. 


Cu mas di 50 aña bibando na Aruba, Biemans a habri Bucuti 
na 1987. Rapidamente despues e la nota cuanto desaroyo 
tawata tumando luga y con esaki tawata impactando nos 
naturalesa. Na medida cu Aruba tawata birando un top 
destinacion di biahe (awe, aproximadamente 90% di su GDP 
ta bin di turismo), Biemans a reconoce cu un experiencia 
di biahe mester ta den harmonia cu medio ambiente; sino 
nos paraiso chikito lo desaparece. E la cuminsa busca solu- 
cionnan den su mes un propiedad y a mobilisa varios grupo 
den nos comunidad y gobierno. 


Awendia, na e resort tres pilar ta prevalece: romantisismo, 
wellness y sostenibilidad. Cada dia huespednan ta yega di 
diferente paisnan y e hotel ta disfruta di un ocupacion di 
97%+ ful aña. Bucuti & Tara ta comproba cu un vakantie 
memorabel y sostenibilidad ta compatibel. 


Bucuti & Tara Beach Resort a ricibi bishita 
di e Embahador di Suisa den Reino Hulandes 


Pa haya sa mas tocante e hotel su programa di sostenibilidad 

D 
esde cu Parlamento di Aruba unanimamente na aña 
2021 a aproba cambionan den e ley ‘Landsverorden- 
ing Beperking Tabaksproducten’. Preparacionnan necesario 
a cuminsa wordo haci pa e ley aki por bay wordo debidam- 
ente supervisa. Pa por bay haci e supervision aki posibel, a 
percura pa forma 8 ambtenaar di Dienst Warenkeuring en 
Hygiene di DVG den Bijzonder Opsporingsambtenaar (BOA). 
Cu nan estudio finalisa y nan Ministeriële Beschikking otor- 
ga e ambtenaarnan particular aki tin e autoridad pa super- 
visa y actua ariba leynan y regulacionnan cu ta regarda nan 
tarea specifico, den e caso aki nos ta papia di e ley Lands- 
verordening Beperking Tabaksproducten. Esaki nifica e.o. cu 
e ambtenaarnan aki por investiga si un violacion di e ley a 
wordo cometi di manera cu nan por traha un proces-verbaal 
of skirbi un boet. 
Na e momentonan aki DVG ta bezig trahando riba e 
proceso necesario pa comerciantenan por haci peticion pa 
“ONTHEFFING” manera cu e proceso aki ta cla lo informa 
esaki debidamente na sector di comercio. 


Den e siguiente dianan nos dilanti, e trabounan necesario ta 


continua pa informa comerciantenan y comunidad kico e ley 
ta stipula, manera e.o. 
• No ta permiti benta di sigaria of cualkier producto cu ta 
contene tabaco na ciudadano menor di 21 aña. 
• Benta di sigaria los no ta permiti mas, sigaria mester wordo 
bendi den su enboltura sera y sea. 
• Humamento den luganan publico no ta permiti cu excep- 
cion si e establecimento tin permiso pa tin un espacio special 
asigna pa humado. 
• Dunado di trabao ta responsabel pa proteha empleadonan 
for di huma di sigaria durante ora di trabao y riba tereno di 
trabao 
• Ta prohibi pa menor di edad traha den negoshi cu ta bende 
producto di tabaco. Si ta un market, ta prohibi pa menor di 
edad traha den e area aparta pa bende producto di tabaco. 
• Ta prohibi pa parti productonan di tabaco gratis 
• Ta prohibi pa huma den transporte priva ora cu tin menor 
di edad den auto. 
• Ta prohibi pa huma den transporte publico 
• Ta prohibi pa bende of duna productonan di tabaco den: 
- Instancianan di gobierno 
- Instancianan medico 
- Instancianan di cultura y arte 
- Instancia di sport 
- Instancia di educacion 
- Instancia di educacion 


DVG su ambtenaar ta cla pa cuminsa 
supervisa e ley Landsverordening 
Beperking Tabaksproducten 


D 
iahuebs 2 di februari ultimo Organo Ehecutivo AZV (OE 
AZV) a tene su prome sesion informativo pa 2023 pa su 
dunadonan di cuido. Topico di e sesion aki tabata un splica- 
cion y ripiticion tocante e cambionan den e lista di remedi cu a 
tuma luga aña pasa 1 di oktober. 


Meta di e sesion 
Meta di e sesion aki tabata pa brinda e oportunidad un biaha 
mas na e dunadonan di cuido (specificamente e dokternan di 
cas y specialista) pa haya informacion tocante e cambionan cu 
a tuma luga y con pa aplica esaki den practica. 


Presentacion 
E presentacion mes a wordo duna door di señora Belinda 
de Veer, un di e accountmanagersnan di e departamento di 
Contrato di Cuido. Su persona a splica cu e cambio den e Ley 
AZV (seccion remedi) ta e motibo pakico OE AZV mester a tuma 
paso. E ehecutacion mes ta un tarea cu ta tuma luga hunto cu 


e dunadonan di cuido, cuminsando na e dokternan di cas y 
specialistanan, kende ta esnan cu ta prescribi remedi. Desde 
1 di oktober 2022 tur dunado di cuido mester a mantene nan 
mes na e reglanan nobo di e lista di remedi cu e meta pa por 
reforma y garantisa AZV pa futuro generacion. 


E cambio pa e asegurado 
Di otro banda, e aseguradonan tambe a conoce un cambio. 
Unda antes tabata haya practicamente tur cos paga door di 
AZV, awor e asegurado mester corda cu e mes ta responsabel 
pa e remedinan “OTC”, esta e remedinan cu ta haya sin receta 
di dokter, cu ta accesibel riba reki den botica y cu ta general- 
mente pa alivia sintoma y pa recupera den tempo hopi cortico. 


Liña di informacion 
E liñanan di informacion pa remedi (5925311 / 5925355 / 
5925399) cu OE AZV a habri desde oktober 2022 pa awor ta 
mustra un desaroyo positivo. Unda na comienzo di e cambio 
tabata tin un ‘piek’ di yamada, ya awor e cifranan ta mustra 
cu e yamadanan a baha y ta mustra cu e aseguradonan ta na 
altura y ta compronde e cambio. 


Evaluacion 
Ta palabra cu e dunadonan di cuido cu na fin di maart pa 
comienzo di april e evaluacion oficial ta tuma luga. 


AZV cu ripiticion di 
sesion informativo 
tocante e lista di remedi 

D 
en luna di februari SKOA ta cumin- 
sa acepta aplicacion di mayornan 
cu kier inscribi nan yiunan cu ya tin un 
ruman cu ta bayendo un scol di SKOA. 
Mayornan por aplica nan yiu(nan) 
completamente online via www.skoa. 
aw y sigui e instruccionnan pa completa 
e inscripcion ariba e website. Por haci 
aplicacion via e-mail door di manda 
SKOA un email na aplicacion@skoa.aw. 
Por aplica tambe via WhatsApp door di 
manda un mensahe na +297 7485995 
y sigui e proceso pa completa e apli- 
cacion. Pa tur aplicacion mayornan 
mester tene na cuenta pa tini tur e docu- 
mentonan necesario na ordo y tambe 
mester cumpli cu e rekisitonan di SKOA 


pa por (re) inscribi exitosamente. E 
rekisito pa por haci (re) inscripcion pa 
aña escolar 2023-2024 na SKOA ta cu 
mester tin e contribucion di “school- 
geld y airco geld” completamente paga 
di aña escolar 2022-2023. 


SKOA ta informa cu pa e aña escolar 
nobo di 2023-2024 tin un cambio den 
e suma di contribucion di e “school- 
geld y airco geld” pa su scolnan: 
• Pa kleuterschool ta Awg. 400,- 
• Pa basischool Awg. 424,- 
• Pa mavoschool Awg. 500,- 
Mayornan cu ta desea pa haci peticion 
pa un areglo di pago por haci esaki 
entrante 1 di april 2023. 


Pa mayornan cu no (re) inscribi nan 
yiunan na tempo of cu no ta cumpli cu 
e rekisitonan di SKOA por tin conse- 
cuencia, caminda e aplicacion por 
wordo cancela. Esaki por resulta cu 
e mucha no ta bay tin su luga sigura 
pa e proximo aña escolar. Pa preveni 
esaki SKOA ta conseha pa mayornan 
haci aplicacion na tempo pa asina 
(re) inscribi nan yiunan debidamente, 
pa asina sigura nan luga na un scol y 
cumpli cu su derecho na enseñansa. 


Pa mas informacion tocante aplicacion 
y contribucion di mayor na SKOA por 
bishita nos website www.skoa.aw of 
por yama na liña directo 5231800. 


R 
educi nos uzo di plastic ta un di e 
pasonan mas importante pa pro- 
teha nos medio ambiente y naturalesa. 
Pakico? Pasobra nos tur sa cu e impac- 
to di desperdicio di plastic ta un di e 
retonan mas significante di nos gener- 
acion cu tur pais ta enfrentando. Door 
di reduci uzo y recicla locual nos no por 
evita di uza por reduci e cantidad cu ta 
yega na un landfill, of tambe e cantidad 
cu ta drenta nos naturalesa y  lama.   
  
Aruba ta un isla rondona pa lama. Basa 
riba datos cientifico, nos tambe sigur 
tin un responsabilidad pa minimalisa 
nos impacto pa mehora e situacion 
mundial. 
E realidad ta cu aunke nos isla no ta 
produci plastic, si nos uzo di plastic ta 
halto, y hopi plastic di Caribe ta yega 
nos costanan mescos cu nos uzo y 
desperdicio di plastic tambe ta yega 
costanan di otro islanan of paisnan via 
lama.   


Con ta distingui e diferente desper- 
dicio di plastic?   
Tin varios tipo di plastic cu ta wordo 
aplica pa traha diferente tipo di 
producto. Por ehempel, Polyethylene 
terephthalate (PET) ta un di e tipo di 
plastic mas comun cu por recicla. Kinan 
por pensa di por ehempel botter di awa, 
juice, refresco (of bebida en general), 
baki di cuminda (food containers) y 
otro productonan similar.  
  
High-density 
polyethylene 
(HDPE) 
ta un otro tipo di plastic cu por ser 
recicla. HDPE ta ser uza pa botter di 
por ehempel lechi, shampoo/condi- 
tioner, y ta un plastic mas duro. HDPE 
tambe ta ser uza pa cierto material di 
construccion di plastic.  
Pa aumenta e grado di reciclahe di 
plastic e mester ta limpi y no contamina.  
  
Mi kier haci mi parti: unda mi por  
entrega mi plastic?   


Plastic tin un costo pa procesa, pero e 
impacto positivo riba nos medio ambi- 
ente y naturalesa, no tin prijs! 
Por deposita plastic na e proximo 
luganan actualmente:   
• Plastic Beach Party (Recycling)  
• Ecotech Freezone (Export di algun 
tipo)  
• AruPro (Reusa exclusivamente su 
productonan).  
  
Door di reduci y recicla mas, nos por 
baha nos impacto negativo riba medio 
ambiente. Recicla plastic tambe ta 
tuma menos recurso natural y energia 
compara cu crea plastic nobo. Pues tin 
un beneficio economico cu mester ser 
explora den futuro. Na e momento aki 
nos ta conta cu boluntad di e perso- 
nanan cu kier contribui na haci un 
impacto positivo, pa separa y deposita 
nan plastic na un di e companianan.  
Pa mas informacion tocante desper- 
dicio di plastic por tuma contacto cu e 
companianan of bishita website www. 
trashtocasharuba.org pa asina haya 
un bista di e Blue Print pa maneho di 
desperdicio.   


Aplicacion pa aña escolar 2023-2024 pa 
alumnonan cu tin ruman na SKOA a cuminsa 


Plastic: Mi kier contribui positivamente 
Na unda por mi por deposita esakinan?  

F 
or di awe, 7 di februari, 60 Militar di Ehersi- 
to Real tin ehercicio na Aruba. E militarnan 
ta emplea na e unidad ‘107 Aerial Systems bat- 
terij’ na ’t Harde na Hulanda, y nan ta specialisa 
den desplega diferente tipo di ‘drone’. Pa haci 
e ehercicio posibel, e militarnan tambe tin nan 
propio vehiculonan y otro material militar dis- 
ponibel. 


E clima na Aruba ta brinda e militarnan bon 
posibilidad pa cumpli cu hopi oranan di vuelo cu 
drone y cu esaki saca maximo rendimento for di 
e ehercicio. Na Hulanda e posibilidadnan ta mas 
limita durante periodo di winter. Banda di esey 
e ehercicio aki ta brinda e chens pa colabora 
cu e coleganan di e Escuadron di Marina Caribe 
‘Marine Squadron Carib’ y Wardacosta Region 
Caribe, cu ambos tambe ta activo na Aruba. 
E militarnan ta keda na Kazerne di Marina 
Savaneta y ta activo na diferente localidad rond 
e isla. Desde 15 di februari e prome vuelonan ta 
tuma luga y e ehercicio ta dura te cu 24 di maart. 


107 Aerial Systems batterij (107 ASBt) 
107 ASBt ta un unidad di inteligencia operativo 
y ta specialisa den despliegue di e sistema aereo 
sin piloto (unmanned aerial system (UAS), miho 
conoci como ‘drone’. Cu e UAS aki e unidad ta 
recompila informacionnan cu otro unidadnan 
por uza den nan despliegue operativo. E desta- 
camentonan di UAS tambe por keda desplega 
pa tareanan civil. Durante e ehercicio na Aruba 
e ‘drone’ nan ta keda solamente desplega pa 
propositonan di ehercicio. E imagennan cu e 
drone nan ta traha durante e ehercicio no ta 
keda warda. 


Colaborashon cu Luxemburgo y Belgica 
107 ASBt ta colabora cu Ehercito di Luxemburgo 
y Belgica. Durante e ehercicio aki tambe un cant- 
idad di coleganan di Luxemburgo y Belgica ta bay 
recoge experencia bou di guia di instructornan di 
e 107 ASBt, bulando cu e drone nan Hulandes. E 
ehercicio ta separa for di e despliegue di e MQ-9 
Reaper. 


Pa pregunta adishonal: 
Medionan di Comunicacion por tuma contacto 
cu Eerste Luitenant Dion Bremmer (+5999 690 
4413 / DB.Bremmer@mindef.nl). 


Ehercito tin ehercicio cu ‘drone’ na Aruba 

B 
o a yega di puntra bo mes ki es- 
pecie di mata of bestia bo ta mira 
rond di bo? Un bunita lagadishi, flor of 
turtuga? Awor bo por controla esaki 
facilmente door di saca un potret cu bo 
smartphone y upload e potret aki riba 
e ObsIdentify app pa identificacion. 
Awor e habitantenan y bishitantenan 
di Aruba, Boneiro, Corsou, Saba, Sint 
Maarten (parti Hulandes y parti Fran- 
ces) y Statia por download e ObsIden- 
tify app gratis.  
  
A añadi mas of menos 3000 bestia y 
mata di Caribe Hulandes na e instru- 
mento automatico pa reconocemento 
di especie ObsIdentify, uzando data 
di informacion di   Observation.org, 
Dutch Caribbean Species Register y 
Global Biodiversity Information Facility 
(GBIF). 


Cu e app aki e habitantenan y e bishi- 
tantenan di e islanan di Caribe Hulandes 
por siña mas tocante e diferente flora y 
fauna di mondi na e seis islanan, tanto 
riba tera como den lama. A crea e version 
actualisa di ObsIdentify den colab- 
oracion cu Dutch Caribbean Nature 
Alliance (DCNA), Naturalis Biodiversity 
Center y Observation International, y 
Netherlands Biodiversity Information 
Facility (NLBIF) a financia esaki. 
  
Multilingue 
Cu e app di ObsIdentify e usuarionan 
por upload potret di mata of bestia 
pa identificacion facil. ObsIdentify ta 
obtenibel na Ingles, Spaño, Hulandes, 
Frances y Aleman, dependiendo di e 
configuracion di idioma di bo smart- 
phone. Hunto cu experto local a pone 
tambe nomber di especie disponibel 
na Papiamentu (Boneiro y Corsou) y 
Papiamento (Aruba). E website cu ta 
pertenece na e app tambe ta disponibel 


na 
Papiamentu 
y 
Papiamento. 
E 
usuarionan por yuda mehora e app 
mandando nomber di especie (cu falta) 
na research@DCNAnature.org. 
  
Tip divertido 
E app di ObsIdentify no solamente 
ta siña bo mas tocante naturalesa, 
pero bo potretnan ta contribui tambe 
na preservacion di naturalesa. Cada 
potret cu bo saca ta contribui na un 
database mundial pa mehora investig- 
acion y conocemento biologico tocante 
naturalesa. E app aki ta intenciona pa 
potret di mata y bestia indigeno. Pues 
no upload potret di bo mes, ni di otro 
hende, ni di bestia di cas of di mata di 
cas of cura. E potretnan cu bo upload 
ta yuda tambe pa entrena e instru- 
mento automatisa di reconocemento 
di especie y pa mehora esaki mas aleu. 
Percura pa bo traha un account y save 
bo observacionnan. 
  
Aumenta bo habilidad di descubri- 
mento cu tip divertido pa topa cu 


especie nobo. Banda di esey bo por 
gana badge y participa na reto. Bo por 
hasta traha grupo cu famia, amigo of 
colega pa asina comparti tremendo 
potret. Percura pa respeta natura- 
lesa durante bo descubrimentonan. 
No stroba ni haci daño na naturalesa 
y sigui e reglanan y instruccionnan pa 
preservacion di naturalesa. Solamente 
saca potret y laga unicamente marca di 
bo pianan atras. 
  
Siña conoce e naturalesa rond di bo 
Si bo ta interesa, bo por download 
ObsIdentify gratis den App Store of 
Google Play. Tene e paginanan di 
Facebook di Carmabi- Curaçao, Nature 
Foundation St. Maarten, la Reserve 
Naturelle de Saint-Martin, Fundacion 
Parke 
Nacional 
Aruba, 
STENAPA 
St 
Eustatius, 
Saba 
Conservation 
Foundation y Tera Barra Bonaire na 
bista pa varios caminata caminda bo 
por test e app. Pa mas informacion 
tocante ObsIdentify bay riba https:// 
observation.org/apps/obsidentify. 


Reconoce naturalesa Caribense 
cu un solo click cu ObsIdentify 

DEN HAAG – Minister Plenipotenciario mr. Ady Thijsen a 
ricibi den su oficina dos hubilario di Arubahuis pa gradic- 
inan pa nan añanan den servicio di Pais Aruba. Ta trata di 
Martin Flanegin y Sidney Kock. Segun e mandatario esaki 
ta un muestra di dedicacion pa e trabao cu ambos a bin ta 
haci pa Arubahuis pa añanan largo. Tambe minister Thijsen 
a bisa di ta convenci y tin confiansa cu tanto sr. Flanegin y sr. 
Kock lo sigui cu e bon trabao pa Arubahuis y Pais Aruba pa e 
añanan cu ainda nan ta den servicio di Arubahuis. 


Sr. Flanegin awor aki tin 33 aña ta traha na Arubahuis. Na 
februari 1990 Martin a bin den servicio di Arubahuis como 
empleado riba e departamento di finansa di Arubahuis y 
semper a traha den e departamento aki. Na 2020 Martin a 
cumpli 30 aña den servicio di Arubahuis. 
Sr. Kock a cuminsa na juli 1995 cu su trabao na Arubahuis 
como freelancer. Na November 1996 Sidney a drenta full 
time den servicio di Arubahuis como “Persvoorlichter” y 
funcionario di PR. Na 2021 el a cumpli 25 aña trahando pa 
Arubahuis. 


Prome cu Sidney Kock a drenta servicio di Arubahuis ela 
traha pa KRO y Telearuba. 
Door cu ambos hubilario a cay den e periodo di corona – 
unda door di lockdown e personal hopi biaha tabata traha for 
di cas – a pospone e ceremonia aki na un momento apropia. 


Potret cortesia di Arubahuis 


Hopi aprecio di Minister Thijsen pa hubilario Arubahuis 


P 
a soluciona e necesidad pa acceso na financiamento 
atractivo pa empresarionan den e sector di Agricultura, 
lo establece un fondo yama Agri Fund. Meta di e Agri Fund 
ta pa facilita financiamento na un interes atractivo pa (futu- 
ro) empresarionan den e sector di agricultura di Aruba. Cu 
e Agri Fund, Aruba ta pionero den maneho pa stimula na un 
manera concreto e potencial economico di e sector aki. 


Pa haci e Agri Fund posibel, minister Geoffrey Wever, 
minister Ursell Arends y Qredits Aruba a firma un Memory of 
Understanding (MoU), e prome stap pa crea un fondo finan- 
ciero, Agri Fund pa stimula comercio den e sector di agri- 
cultura. E Agri Fund lo ofrece financiamento na un interes 
reduci di 2% pa sumanan entre Afl. 5.000 y Afl. 200.000. E 
suma total den e fondo ta 3 miyon florin. Esaki ta demostra 
cu por logra resultadonan concreto cu poco fondo finan- 
ciero. 


Establece un Agri Fund ta un momento historico y sigur 
algo nobo den desaroyo economico di Aruba segun minister 
Geoffrey Wever. A base di un cooperacion cu un partner 
serio manera Qredits Aruba ta pone un prome stap concreto 
pa facilita acceso na financiamento cu un interes reduci pa 


empresarionan den e sector di agricultura. Banda di e Agri 
Fund, nos talentonan empresarial tambe por registra pa e 
Agri Business Academy ofreci den cooperacion cu Qredits 
Aruba. Ambos, e Agri Fund y Agri Business Academy ta 
forma e base pa stimula e potencial di e sector di agricultura 
como industria y diversifica economia di Aruba. Un maneho 
economico cu ta sirbi como ehempel pa nos hermana islanan 
Corsou y Bonaire. 


Minister Geoffrey Wever ta gradici Minister Ursell Arends y 
Qredits Aruba Qredits pa e confianza y bon cooperacion di 
semper. Un cooperacion cu lo beneficia nos empresarionan, 
nos desaroyo economico y bienestar general di Aruba. 


Minister Geoffrey Wever: 


Agri Fund Aruba lo wordo establece 
pa e sector di Agricultura 

WILLEMSTAD - Un caso di droga, 
relativamente bieu cu ta data for di 
(2018) a keda trata 13 di januari ultimo 
di cua hues r. Sigmar Carmelia a dicta 
sentencia diabierna ultimo. E acusa- 
donan Eugene Francisca ‘Sosa’(53) y 
Rayshenice Provacia ‘Raysa’ (28) un 
banda y e di 3 persona ta Jarisca Nahr, 
menciona como esun cu a keda menasa 
cu morto, si e no bolbe guli bolita hiba 
Hulanda, lo a laga Colombiano mat’e. 


Remarcabel ta e hecho cu Eugene 
Francisca, meti den e wega di trafica- 
cion di droga tabatin relacion amoroso 
cu tanto Rayshenice Provacia como e 
gulido di bolita femenino Jarisca Nahr, 
siendo e dos muhenan aki na nan turno 
tambe tabatin relacion amoroso cu 
otro. 


Pa tratamento di e caso aki a bini 6 
biaha padilanti den corte y pa ta exacto 
tabata riba e fechanan 24 di januari 
2020, 8 di mei 2020, 13 di december 
2021, 1 di juni 2022, 21 di october 
2022 y finalmente 13 di januari 2023. 


Francamente bisa ta trata aki di un 
caso sumamente bruha y complica, 
cu a tuma tantisimo tempo di inves- 
tigacionnan sin keda clarifica sufici- 
entemente, pero trata finalmente 13 
di januari 2023, caminda na varios 
momento fiscal mr. Niks na nomber di 
Ministerio Publico mes a expresa duda 
serio den e declaracionnan di e victima 
Jarisca Nahr cu lo mester a keda obliga 
tanto pa Francisca como Provacia pa 
bolbe guli bolita hiba Hulanda, loke un 
biaha caba el a haci riba dia 19 di mei 
2019. 


Investigacionnan a keda haci na 
Hulanda, a scucha testigonan den 
warda di polis na Hulanda, a aparece 


dilanti 
di 
hues 
comisario 
varios 
biaha, investiga e telefonnan di esnan 
concerni y tog e resultadonan convin- 
sente ta pober. 
E acusado Eugene Francisca no tabata 
den sala di corte dia 13 di januari 
2023, siendo e tabatin pa su defensa 
mr. H.M.M Alejandra. 


Eugene Francisca tabatin 4 acusacion 
contra dje: 
(1) posesion di pildernan di XTC di 
december 2018 pa september 2019. 
(2) Exportacion y benta di droga 
durante e periodo november 2018 
pa september 2019 y den e dagfar ta 
papia di hennep y cocaina. 
(3) Entrega, preparacion, exportacion 
y benta di droga, haciendo uzo di e 
gulido di bolita Jarisca Nahr. 
(4) Menasa di J. Nahr cu violacion, 
arma di candela y maltrato, respec- 
tivamente cu lo manda Colombiano 
pa mata Jarisca Nahr, bisando: “Si bo 
papia, mi ta huur Colombiano pa mata 
Abo y bo famia”. 


Eugene Francisca manera a keda bisa 
ta acusa di posesion di pildernan di 
XTC, complice den transportacion di 
droga pa Hulanda, preparacion clave 
den traficacion di droga y menasa di 
Jarisca Nahr cu morto si e no bolbe guli 
bolita pa hiba Hulanda. 


Denunciante Jarisca Nahr, segun e 
abogado mr. H.M.M Alejandra encarga 
cu e defensa di Eugene Francisca, ta un 
señora bisexual cu tabata jaloers ya cu 
Eugene Francisca tabata frei su amiga 
tambe (esta Provacia), pero despues 
cu a bini un punto final na e relacion 
entre Eugene Francisca cu Jarisca 
Nahr, e ultimo aki a sinti su mes mal 
di hurt y a tuma revancha haciendo e 
denuncianan. 


Henter un bomboshi a sigui cu filma- 
cionnan di video di sex riba facebook pa 
brongosa otro su cara. Aunke Eugene 
Francisca enberdad a mete cu droga, 
cu e demas acusacionnan kier a haci 
Eugene Francisca figura como lider di 
un banda di droga establece na Corsou 
cu ta manda droga pa Hulanda. 


Eugene Francisca condena na 
apenas 6 luna castigo di prizon 

Fortaleza Pa Famia 


H 
opi biaha, nos ta wak for di unda un conseho ta bini, of ken ta papia, of si e persona tin hopi scol, of e ta di mesun 
creencia cu nos, y hasta tin distincion for di unda e persona ta bini, pa nos acepta un palabra for di su boca special- 
mente, si e trece un palabra di coreccion. 


Ora Dios kier papia cu nos E ta uza e persona cu e kier, esun cu ta disponibel, y hopi biaha por ta un persona cu nos no 
gusta, pasobra Dios no ta depende di nos, pero nos ta depende di Dios. Cuanto biaha bon conseho ta keda warda, pasobra 
e no ta bini for di mesun liña politico, e ta wordo cera den lachi pa hopi aña, aunke e pueblo wordo perhudica. 


Mescos cu den bida di tur dia, hopi biaha nos no kier tende, pasobra e persona cu ta conseha no ta nos hende, of e ta un 
mucha, y nos orguyo y arogancia no ta laga nos acepta e berdad cu ta sali for di su boca. 
Bijbel ta conta nos con un mucha a scapa bida di un persona rico, grandi y cu fama, pero e mucha tabata un catibo. 


Awor Naaman, capitan di ehercito di rey di Siria, tabata un gran homber den bista di su shon, y masha respeta, pasobra 
pa medio di dje, Señor a duna victoria na Siria,Tambe e homber tabata un guerero balente, ma e tabata un leproso. 
Awor e Sirionan a sali den trupanan, y a cohe y a cohe un mucha muhe chikito di tera di Israel como catibo, y e tabata 
sirbi Naaman su esposa. 
Y e mucha a bisa Naaman su esposa, mara mi shon Naaman tabata cerca e profeta cu ta den Samaria. E ora ey lo e lo a 
cure di su lepra. 


Asina simpel Dios a permiti e conseho yega. For di un catibo pa su shon, y e shon a tende. Y e a haci tur locual ta posibel 
pa e yega na e luga pa e haya su sanacion. 
Nos tur sa cuanto cos a pasa con orguyoso y cabesura Naaman tabata, pero na final e a obedece e profeta y a wordo sana 
(2 Reynan 5:1-14). 


Ora nos ta biba hunto como famia, nos mester scucha di otro,mescos cu un mucha tin di scucha di su mayornan, e 
mayornan tambe mester pone atencion ora e yiunan ta papia, y hasta tuma nan conseho pasobra e yiunan cu Dios a duna 
bo ta pa bendicion, pa consuelo, pa ayudo. 


Ora un mucha kier papia, pone atencion y scucha, pasobra nunca bo no sa si Dios kier uza e mucha ey pa spierta abo cu 
ta hende grandi, y bo mester tuma e curashi di puntra bo yiu aunke e ta chikito kico e ta opina, pasobra muchanan tambe 
ta parti di famia. 


Ta pasobra hende grandi ta biba nan bida apart, p’esey nan no sa kico ta pasa den bida di nan yiu, cu ta biba den cas hunto 
cu nan, pasobra e tempo pa scucha e mucha no ta disponibel. 


Tin asina tanto dolor den hogarnan pa falta di comunicacion entre mayor y yiu, y mas awor cu bida a bira digital pa hopi 
hende, pa un influencia materialista di telefon, den cual hende no ta comunica personal mas, muchanan ta pidi permiso 
pa sali of keda riba caya via un app. 


Y tin hopi biaha cu e app no a drenta, y ta causando hopi discusion, of e mucha ta sconde su problema tras di un app. 


Dios yuda nos. 
Sinceramente, Pastor Marcel Balootje 


Señor por uza un mucha, 
pa conseha hende grandi 


Diamars, 7 Februari 2023 
OBITUARIO 
24 
AWEMainta 


GRADICIMENTO Y INVITACION 


Cu un curason yen di gratitud nos kier yama danki na tur famia, amigo, amistad y conocir pa 
a convivi cu nos durante fayecimento y despedida di nos sernan stima: 



Un danki masha special na broeders y zusters di H.O.H. piso A4 y B4. Gradicimento na un y 
tur cu a contribui cu e donacion pa un bon causa. Na tur esnan cu a manda mensahe via 
WhatsApp, Facebook, email, yamadanan. Aurora Funeral Home pa e tremendo servicio y 
cooperacion, specialmente sra. Judith Lattig. Reverendo Diacono sr Michael Nicolaas pa e 
imprecionante ceremonianan di despedida. Danki na Mariachi “Perla di Aruba” y sr Mario 
Middendorp pa e bunita canto. 


Nos kier invita boso na celebracion di 3 Santo Sacrificio di misa pa descanso di alma di nos 
estimado Chago y Tina, dialuna 6 di februari 2023 pa 6.30 di atardi na Misa Sta Anna na Noord. 
Diaranson 8 februari y diabierna 10 februari pa 7’or di anochi na Pro Cathedral San Fransisco 
na Playa. 


Boso presencia ta altamente aprecia. 
Famia Kelly y Scharbaay. 


Na bida nos a stima boso y awor cu boso no tey mas, nos stima boso mescos. 
Dios tin boso den Su brasanan, y nos tin boso den nos curason. 
Sosega y drumi dushi awor! Boso merece! 


Fernanda 
F. Kelly- 
Scharbaay 
“Tina” 
+20-01-2023 


Santiago 
Kelly 
“Chago” 
+11-01-2023 


Dios ta nos refugio, E ta nos fortalesa, 
El a resulta un yudador den mester. 
Salmo 46:1 


Cu dolor na nos curason, nos ta participa 
fayecimento di nos ser stima: 


Sra. Lydia B. 
de Medeiros 
Cariñosamente yama “Bea” 
*03-02-1947 - †05-02-2023 


Acto di despedida lo wordo 
anuncia despues 


The LORD is my shepherd, I shall not be in 
want. he restores my soul. He guides me in 
paths of righteousness for his name’s sake. 
With deep sorrow in our hearts we announce 
the passing of our beloved: 


Fernando Browne 
Better known as: “Nando” 
*21-03-1965 †06-02-2023 


Date of funeral will be announced later 


Gradicimento y Invitacion 


Di profindo di nos curason, yiunan y famia ta 
gradici tur hende cu di un of otro manera a 
mustra atencion, amor y cariño durante bida, 
fayecimento y entiero di nos mama, wela, 
bisawela y suegra: 


Sra. Vda. Maria Marcela 
Maduro-Maduro 


Boso muestra di atencion ta di aprecia y un 
gran sosten pa nos. Danki na tur cu a manda 
mensahe, whatsapp, email y yamada telefonico. 
Na Aurora Funeral Home pa atencion y bon 
servicio duna na nos. 


Nos ta invita boso pa 3 santo sacrificio di misa 
cu lo ta na misa Inmaculada Concepcion Sta 
Cruz; diabierna 10 di februari 2023, diasabra 11 
di februari 2023 pa 7 pm y diadomingo 12 di 
februari 2023 pa 6.30 pm. 


Boso presencia lo ta altamente aprecia. 


Gradicimento y Invitacion 


Pa medio di esaki famia kier a gradici tur 
esnan cu na un manera of otro a duna nos 
sosten, consuelo y forsa durante e tempo 
dificil cu e fayecimento y entiero 
di nos defunto stima: 


Victor Albert 
Junior Lewis 


Boso muestra di atencion ta di hopi aprecio 
y un gran sosten pa nos. Un danki na un y tur 
cu a manda carchi, krans, whatsapp, email 
y a hasi yamada nan telefonico. 


Tambe na Aurora Funeral Home pa cu su 
bon servicio y atencion. Boso muestra di 
atenshon tabata un gran consuelo pa nos. 


Na mes momento nos ta invita famia, 
bisiña-, amigo- y conocirnan pa compaña 
nos na 3 Santo Sacrificio di Misa diamars 7 
di febriari 2023 pa 5:30 pm na Kapel di Alto 
Vista, diaranson 8 di februari 2023 na misa 
Santa Anna pa 6.30 pm y diasabra 11 di 
februari 2023 na misa Santa Anna pa 7:00 
pm. 


Boso presencia ta altamente aprecia. 


PROME 
Minister 
Evelyn 


Wever Croes ta expresa 


palabranan 
di 
profundo 


condolencia na famia y 


conocirnan di señor Melvin 


Tromp y Partido AVP cu 


e fayecimento di e ex 


Parlamentario. Señor Melvin 


Tromp a fayece na Colombia 


diamars 31 di januari di 


cancer di colon. 


“Berdad cu pa ocho aña nos tabata contrincantenan 


politico den Parlamento, sinembargo ora un malesa 


asina serio ta toca na bo porta, no tin distincion ni 


di color politico y nada otro. E malesa cancer ta un 


malesa hopi doloroso na unda mi tambe a perde un 


ruman na e malesa aki. Como un comunidad, nos 


mester enfoca mas riba preveni y concentra riba nos 


controlnan pa preveni esaki y pa evita cu e por sigui 


causa mas dolor na mas famia. 


Cu Sr. Melvin Tromp sosega na paz y cu Dios duna 


su famianan, conocirnan y Partido AVP hopi hopi 


forsa den e momentonan aki”, Prome Minister Evelyn 


Wever-Croes a expresa. 


Prome Minister ta expresa 
palabranan di condolencia 
na famia, conocirnan y 
partido AVP cu fayecimento 
di ex parlamentario 
sr. Melvin tromp 

Mane solo ta despedi y e dia ta termina, 
asina mi ta despedi di boso y 
mi bida terenal a yega 
su fin. Laga e dushi recuerdonan cu mi a 
pasa cu boso ta boso Consuelo te dia nos 
bolbe reunie den Reino Celestial. 


Cu inmenso tristesa na nos curason nos ta 
anuncia fayecimento di nos ser keri: 


Sr. Mirto 
Alexander Krozendijk 
Mihor conoci como Mirto 
*08 -02-1961 - †29- 01-2023 


Acto di entiero lo wordo anuncia despues 


Laga tur loke ta spera mi ta bunita 
Laga tur local cu mi encontra 
na caminda ta bunita 
Laga tur local cu mi laga atras keda bunita y 
Laga esakinan termina den tur buniteza. 
Cado Wever. 


A bai drumi dushi den brasa di Señor nos 
kerida Mama, Oma, Ruman, Tante y Amiga; 


Francisca Epifania Croes 
6 september 1953 - 3 februari 2023 


Na nomber di : 
Yuinan stima: 
Richene Kock 
Sharity Kock y Omar Muyale 


Stima manera yui: 
Nathalie (Talie) Croes 


Nietonan stima: 
RJ 
Mitchell 
Mzia 
Ava 


Stima manera nieta: Liza 


Rumannan stima: 
Dora Koolman Croes y famia 
Trina Ras Croes y famia 
Luciano Croes y famia 
Irena Bikker Croes y famia 
Ludwina (Winie) Croes y famia 
Susana Croes y famia 
Nivia Croes y famia 


Como ruman / Sis: 
Etty Dirks y famia 


Mama di su nietonan: 
Monique v/ Varsseveld 


Sobrino y Sobrinannan stima 
Ihanan stima 
Primo y Primanan stima 
Bon Bisiñanan 


Amistadnan mucho hopi pa menciona 


Amigonan di cas: Erwin y Hilda Lampe 


Demas famianan: 
Croes, Kock, Muyale, Koolman, Ras, Bikker, 
Coffie, Rozier, Falconi, Wever, Helder, 
Rasmijn, Tromp,Bernadina, Kelly, Starke, Dirks, 
Boekhout, de Lange, v/ Varsseveld, Lampe, 
Dubero 


Nos ta invita boso pa e acto di entiero cual 
ta tuma lugar na: Misa Birgen Di Fatima na 
Dakota Diamars 7 februari 2023 di 9:00 - 
11:00 am y despues pa Santana Catholico 
de Vries na Sta Cruz 


Nos ta lamenta cu nos no ta ricibi bishita di 
condolencia na cas. 


Tambe nos ta pidi disculpa si nos por a 
lubida un of otro famia den nos tristeza 


GOZA BIDA #TANTE FANNY 


Mi Dios, Mi Señor, Mi Salbador 
Cu bo amor infinito tenemi den Bo Braza 
Ya no tin scuridad 
Unicamente Bo luz briyando 


Cu un tristesa profundo pero conforme cu boluntad 
di Dios nos ta anuncia fayecimento di: 


Sra. Brilia Josefa 
Bakmeyer-Hoek 
Cariñosamente jama: Mama of Tantan 
*29-10-1927 - †04-02-2023 
Viuda di Josué Bakmeyer 


Na nomber di su yiunan: 
Erold y Mildred Bakmeyer-de Lange 
Rolna Bakmeyer 
Norma y Wilfred Williams-Bakmeyer 
† Ronald Bakmeyer 
Oslin y Beatriz Bakmeyer- Pertuz 
† Oscar y † Josephine Bakmeyer-Silberie 


Rumannan: 
† Alicia “Chichi” Dania- Loopstok y famia 
† Pablo Hoek 
† Mario Hoek 
† José “Jossy” Hoek y famia 
† Juan Nicolas Hoek y famia 


Nietonan: 
Marysol Vrolijk y Hubert Ridderstaat 
Sedney y Juliana Williams-Meneses 
Richenel y Beverly Williams-Perez 
Eromil y Daphne Bakmeyer-Roorda 
Ellery Bakmeyer 
Osmar Bakmeyer y famia 


Bisanietonan: 
Mandy Williams 
Kimberly Ridderstaat 
Sidmar Williams 
Reginald y Shary Williams-Muyale 
Kendrick Ridderstaat 
Yeinderalexsa Williams 
Eva-Luna Bakmeyer 
Vera-Elise Bakmeyer 
Adhian Williams 
Ian-Zion Bakmeyer 


Tataranietonan: Aydan Koeiman 
Annabelle Koeiman 


Subrino y subrinan, primo y primanan na Aruba, 
Curacao, Hulanda y Merca. 


Swa: Ebra “Boy” Bakmeyer y famia na Curaçao 
Iha: Beata Mildred Burne y demas ihanan 


Bon bisiñanan bandi cas: 
Mercedes Andrade 
Lee Feng Supermarket 


Demas Famianan: 
Bakmeyer, Hoek, Dania, de Lange, Williams, Vrolijk, 
Ridderstaat, Perez, Roorda, Calmes, Suarez, Pertuz, 
Meneses, Muyale, Koeiman, Burne, Wout, Alberts, 
Roberts, Ruiz, Ferguson, Barkmeyer, Loopstok, 
Loefstok, Leest, Orman, Winterdaal, Picus, Maduro, 
Helder, Tromp, Jacobo, Bernabela, Silvestre, Willems, 
Henricus, Desbarida, Franken, Robert, Werleman, 
Paesch, Irausquin, Figaroa, Kock y demas famianan 
na Aruba y den exterior. 


Nos ta invita boso pa e acto di entiero cu lo tuma 
lugar diabierna 10 Februari 2023 di 2or pa 4or na 
Royal Funeral Home despues lo sali pa Santana 
Catholico na Playa. 


Nos ta pidi disculpa si nos por a lubida un of otro 
famia den nos tristesa. 
Despues di entiero nos no ta ricibi bishita di 
condolencia na cas. 


Nos ta gradici W.G.K, Wondenpoli na HOH, Litelife y 
Dr. Jones pa e bon servicio. 


Laga tur loke ta spera mi ta bunita 
Laga tur locual cu mi 
encontra na caminda ta bunita 
Laga tur locual cu mi laga 
atras keda bunita y 
Laga esakinan termina den tur buniteza. 
Cado Wever. 


Nos ta anuncia fayecimento di: 


Gertruida H. Fingal 
*17-03-1949 - †06-02-2023 


Acto di despedida lo 
wordo anuncia despues. 


“Señor ta mi wardador, mi’n tin falta di 
nada. Den Cunuco di yerba berde e ta 
ponemi sosega. E ta hibami na awa trankil, 
pa mi bolbe haña forsa”. –Salmo 23 


Cu profundo tristeza den nos curason, nos 
ta anuncia fayecimento di nos estimada 
Mama, Casa, y Wela kende a duna nos tur 
su amor y a significa hopi pa nos y ta awor 
trankil y contento cerca Papa Dios kende el 
a sirbi pa hopi aña: 


Lucia 
Curiel – Geerman 
cariñosamente conosi como: “Lucy” 


Mei 23, 1938 – † Februari 5, 2023 


Acto di entiero lo wordo anuncia despues 


